**ΑΝΑΚΟΙΝΩΣΗ ΣΕ ΣΧΕΣΗ ΜΕ ΤΙΣ ΔΡΑΣΤΗΡΙΟΤΗΤΕΣ ΑΞΙΟΛΟΓΗΣΗΣ ΦΟΡΕΩΝ ΑΞΙΟΛΟΓΗΣΗΣ ΣΥΜΜΟΡΦΩΣΗΣ ΑΠΟ ΤΟΝ ΚΟΠΠ**

Ο Κυπριακός Φορέας Διαπίστευσης μετά τις τελευταίες εξελίξεις, και τις συνθήκες όπως έχουν διαμορφωθεί από τις σχετικές ανακοινώσεις του Υπουργικού Συμβουλίου για την παρεμπόδιση της εξάπλωσης του κορωνοϊού αλλά και την προστασία του προσωπικού του Οργανισμού, των Αξιολογητών του και των πελατών του αποφάσισε την αναβολή όλων των επί τόπου αξιολογήσεων μέχρι τις 30 Απριλίου 2020.

Λαμβάνοντας υπόψη τις:

1. Τις επισημάνσεις της EA (Ευρωπαϊκή Συνεργασία για τη Διαπίστευση) <https://european-accreditation.org/ea-communication-to-the-impact-of-the-covid-19-outbreak/>
2. Τις επισημάνσεις του ILAC (Διεθνής Οργανισμός Διαπίστευσης Εργαστηρίων) <https://ilac.org/latest_ilac_news/potential-impact-of-coronavirus-outbreak-on-accreditation-activities/>
3. Τις επισημάνσεις του IAF (Διεθνές Φόρουμ Διαπίστευσης) <https://www.iaf.nu/articles/IAF_Statement_on_COVID19/636>

και την προσπάθεια **για διατήρηση της αξιοπιστίας της διαπίστευσης** θα πρέπει τα Εργαστήρια/Φορείς που η προηγούμενη αξιολόγησή τους, διεξήχθη πριν από 15 μήνες ή περισσότερο και σε συνεννόηση με τον Συντονιστή Αξιολόγησης του ΚΟΠΠ να τεκμηριώσουν σχετική μελέτη διακινδύνευσης.

Σε περιπτώσεις Επαναξιολόγησης και όπου υπάρχει αναγκαιότητα χορήγησης παράτασης της ισχύος του Πιστοποιητικού Διαπίστευσης οι πρόνοιες της διαδικασίας ΟΡ 05 πρέπει να τηρούνται.

Αναλόγως των εξελίξεων και μετά το τέλος Απριλίου η κατάσταση θα επαναξιολογηθεί.

Αντώνης Ιωάννου

Διευθυντής ΚΟΠΠ,

Λευκωσία 17.03.2020